[{"text_idx": "#000002", "text": "Agarad metsloomad on liikvel: millal satuvad ulukid enim teele?"}, {"text_idx": "#000003", "text": "Metsloomi vo\u0303ib teedel kohata igal aastaajal.Foto: Shutterstock"}, {"text_idx": "#000004", "text": "Transpordiameti statistika kohaselt registreeritakse igal aastal ca 6000 liikluso\u0303nnetust, mille u\u0308heks osapooleks on metsloomad. Kevade saabudes on metsa all talveund maganud mesika\u0308pad ja ma\u0308grapoisid ja\u0308lle liikvel. Ra\u0308a\u0308kimata aastaringselt ringisilkavatest metskitsedest."}, {"text_idx": "#000005", "text": "Liikluskindlustus on ku\u0308ll liikluses osalevatele so\u0303idukitele kohustuslik, kuid see ei korva metsloomaga kokkupo\u0303rkel tekkinud kahjusid. Loomale otsa so\u0303ites tuleb u\u0308pris sageli klientidele u\u0308llatusena, et kohustuslik liikluskindlustus kahjusid ei korva ja kui tegemist on vanema so\u0303idukiga ja kaskokindlustus puudub, tuleb enda rahakotti kergendada. IIZI on selleks puhuks turule toonud \u201cLoomaga kokkupo\u0303rke\u201d lisakaitse, mida saab osta koos liikluskindlustusega ja mille olemasolul ei pea autoomanik kahjusid kinni maksma, vaid need hu\u0308vitab kindlustus."}, {"text_idx": "#000007", "text": "Kui vaadata, millised teelo\u0303igud on ko\u0303ige ulukiohtlikumad, siis need koonduvad peamiselt Tallinna ja seeja\u0308rel Tartu u\u0308mbrusesse. Sellel on ka va\u0308ga loogiline po\u0303hjus. Nende linnade u\u0308mbruses on liiklustihedus suurem ning to\u0303ena\u0308osus, et metsloom mo\u0303ne autojuhiga kokku po\u0303rkab, on samuti tunduvalt suurem."}, {"text_idx": "#000008", "text": "IIZI kahjuteate lahenduse mo\u0308o\u0308dunud aasta statistika kohaselt toimus ko\u0303ige enam metsloomadega seotud kahjujuhtumeid reedesel pa\u0308eval kella kella 15.00\u201317.30 ajal. Siit vo\u0303ib tuletada, et inimesed lo\u0303petavad to\u0308o\u0308na\u0308dalat ning hakkavad linnast a\u0308ra so\u0303itma, misto\u0303ttu on liiklus maanteedel tihedam ning metslooma vo\u0303imalus kohtuda autojuhiga suureneb ma\u0308rgatavalt. Samas on na\u0308ha, et o\u0303nnetusi on registreeritud rohkem ka varahommikul kella viie ja poole kaheksa vahel, samuti o\u0303htustel tundidel kella 17.30-st 22.30-ni."}, {"text_idx": "#000009", "text": "Po\u0303dravasikad esimest korda omapead, karudel algab jooksuaeg"}, {"text_idx": "#000010", "text": "Kui ku\u0308sida, kas on mo\u0303ni aeg aastas, kui loomi on teedel va\u0308hem vo\u0303i rohkem, siis vastus on, et liikluses tuleb valvas olla igal ajal, sest erinevad loomad on pidevalt liikumises."}, {"text_idx": "#000011", "text": "Kui vaadata, millised loomad praegu eriti tegusad on, siis maikuus on valgel ajal ko\u0303ige aktiivsemad maod, linnud ja eelmise aasta po\u0303dravasikad. O\u0303htu saabudes, kui pa\u0308ike loojub ja ilm ha\u0308mardub, muutuvad aktiivsemaks ka siilid, ja\u0308nesed, konnad ja linnud \u2013 kakud, metskurvitsad, o\u0308o\u0308sorrid. Seega tasub mitte ainult loomade, vaid ka lindudega ettevaatlik olla."}, {"text_idx": "#000012", "text": "Po\u0303dravasikaid vo\u0303ib praegu eriti tihti kohata, kuna po\u0303dralehmadel on poegimisaeg ning veel kogenematud eelmise aasta po\u0303dravasikad ja\u0308a\u0308vad esimesed korda omapa\u0308i ning vo\u0303ivad maailma avastades ka maanteede a\u0308a\u0308rde liiklust uudistama sattuda."}, {"text_idx": "#000013", "text": "Ka karudega toimuvad liikluso\u0303nnetused ja\u0308a\u0308vad u\u0308ldjuhul aprilli ja juuni vahele, kuna siis on mesika\u0308pad talveunest a\u0308rganud ning otsivad aktiivselt toitu. Mai teises pooles algab karudel jooksuaeg, mis ajab nii isa- kui emakarud liikvele."}, {"text_idx": "#000016", "text": "Looma ja\u0308rgmine samm on ettearvamatu"}, {"text_idx": "#000017", "text": "Meeles tuleb pidada, et kui metsloom on teepervel, siis on raske aimata, milline on tema ja\u0308rgmine samm. Ta vo\u0303ib teha ja\u0308rsu suunamuutuse, ootamatu hu\u0308ppe vo\u0303i u\u0308ritab vahetult la\u0308heneva auto eest la\u0308bi joosta."}, {"text_idx": "#000018", "text": "Kindlasti ei ole mo\u0303istlik looma tee a\u0308a\u0308res ma\u0308rgates tema teeu\u0308letamist kuidagi tagant kiirustada vo\u0303i teda muudmoodi ehmatada \u2013 see vo\u0303ib anda hoopis vastupidise efekti. Na\u0308iteks autost signaali lastes vo\u0303ib loom po\u0303geneda tuldud teed tagasi, sest teab, kustpoolt ta tuli. Sellise liikumise tagaja\u0308rjel vo\u0303ib uluk hoopis otse auto ette hu\u0308pata."}, {"text_idx": "#000019", "text": "Miks metsloomad teedele u\u0308ldse satuvad? Po\u0303hjus on va\u0308ga lihtne. Maantee lo\u0303ikab pooleks nende loomuliku elukeskkonna ning tohutu liiklusvooga maantee ja selle u\u0308letamine tekitab loomadele kindlasti stressi."}, {"text_idx": "#000026", "text": "Politsei selgitab, kas selles videos mo\u0308o\u0308daso\u0303it on korrektne vo\u0303i ei?"}, {"text_idx": "#000027", "text": "Eestis alustatakse la\u0308hipa\u0308evil keskmise kiiruse mo\u0303o\u0303tmise katseprojektiga. Kuidas see ka\u0308ib?"}, {"text_idx": "#000039", "text": "Paldiski sadamat a\u0308hvardab suur koondamine, kahjum ulatub miljonitesse eurodesse"}]